Ondersoek ná video van 'polisiebrutaliteit' | Maroela Media
'n Skermskoot uit die video. (Video: Twitter via @Stimoroller)
Die onafhanklike polisie-ondersoekdirektoraat (Opod) ondersoek 'n voorval waartydens 'n vrou van Pretoria-Wes na bewering aan die hand van twee vrouepolisiebeamptes onder polisiebrutaliteit deurgeloop het.
Die voorval het luidens mediaberigte reeds twee weke gelede plaasgevind, maar volgens Moses Dlamini, woordvoerder van Opod, is die voorval eers Vrydag onder die direktoraat se aandag gebring. "Ons het gister [Maandag] 'n ondersoeker aangestel om die saak te ondersoek, so baie min inligting is nog beskikbaar," het hy aan Maroela Media gesê.
SABC berig die twee polisiebeamptes is na die toneel ontbied omdat iemand aangemeld het daar is glo kinders wat dagga naby die vrou, 'n werktuigkundige, se perseel rook. Volgens Dlamini het die vrou na bewering iets aanstootliks vir die kinders gesê waarna die polisiebeamptes vermoedelik gedink het dié woorde was op hulle gerig.
Dit het glo aanleiding gegee tot die onderonsie wat daarna op video vasgevang is.
In die video, wat op Twitter geplaas is, kan gesien word hoe een van die polisiebeamptes die vrou aan haar hare ruk en die ander beampte haar hande klap. Die een beampte trek die vrou se kop agteroor voordat sy hardhandig in 'n polisievangwa geboender word.
Dlamini kon nie Dinsdag bevestig op grond waarvan die vrou in hegtenis geneem is en of daar 'n strafregtelike aanklag teen haar aanhangig gemaak is nie. "Dit sal alles deel vorm van ons ondersoek. Ons wil nie nou in te veel besonderhede daarop ingaan nie omdat ons nie die ondersoek wil belemmer nie," het hy gesê.
"Dit is belangrik dat die polisie die menseregte van gemeenskapslede handhaaf en dat daar nie onnodig geweld gebruik word nie. Polisiebeamptes moet die gemeenskap se beskermers wees, nie mishandelaars nie."
Moet jou nooit ooit teen 'n arrestatie sit nie al is dit hoe onregverdig.
Werksaam en laat hulle jou boei en laai.
Na die tyd kan jy hulle looi tot die einde van dae…maar moet jou nooit teen sit nie!!!
Hoop die dame kla die beamptes aan!
Ja nè? Solank jy nie twee witmans is wat 'n misdadiger hardhandig arresteer nie, dan is die saak reg. Ons almal weet mos nou wat met die bogenoemde vrou se sakie gaan gebeur.
Stel n groot eis in teen polisie. Hulle het geen reg om dit te doen nie.
Gearesteer op grond van wat . Sal nie toelaat dat ek so rondgeruk word nie . Sommige polisie dink mos hulle het regte en jy nie. Kyk maar hoe jaag hulle met polisie voertuie en net om dan naby die polisie stasie stadig in te ry . ?
Die vrou was geensins gewapen of aanvallend nie en hande langs haar?! Maar dit bly twee SAP lede teen een lid van die publiek – hulle sal altyd wen.